Yenna-as ma yemmut ad tt-aɣ gma-s akken ad tt-qim ddaw laɛnaya-s ad iḥareb fell-as, daɣen ad iḥareb ɣef warraw-is , ama di tallit-nni n ṭtrad ama tura tameṭṭut taǧǧalt tettwaḥqer sɣur tmetti , ayen texdem mačči akken ,ɣef waya si zik ɣer tura ad naf taǧǧalt ur ilaq ara ad tels iselsa yelhan neɣ ayen s wacu ara tt-walin yimdanen s yir tamuɣli, daɣen ur ilaq ara ad tt-ffeɣ weḥd-s acku ma teffeɣ ttwalin-tt ur telhi ara d ayen i yeǧǧan tameṭṭut tettḥader iman-is ɣef lehḍur n medden ladɣa tameṭṭut n umjahed ad tt-naf ur tezmir ara ad tt-id-yali wawal ama deg uxxam-is ama di berra .